
          REPUBLIKA HRVATSKA
TRGOVAČKI SUD U ZAGREBU
STALNA SLUŽBA U KARLOVCU
Karlovac, Trg hrvatskih branitelja 1/II

REPUBLIKA HRVATSKA
R J E Š E N J E

Trgovački sud u Zagrebu, Stalna služba u Karlovcu, po stečajnom sucu Vesni Fundurulić Perišin, postupajući po prijedlogu Financijske agencije, Regionalni centar Zagreb, Zagreb, Trg Svibanjskih žrtava 1995. br. 1, OIB: 185821130368, za otvaranje stečajnog postupka nad dužnikom MN TEHNOGRAD d.o.o., Zagreb, Drinska 25, OIB: 79695708977,  21. kolovoza 2019.,

r i j e š i o    j e

1. Obustavlja se stečajni postupak nad dužnikom MN TEHNOGRAD d.o.o., Zagreb, Drinska 25, OIB: 79695708977.

2. Ročište radi utvrđivanja uvjeta za otvaranje stečajnog postupka određeno za 12. rujna 2019. u Trgovačkom sudu u Zagrebu, Stalna služba u Karlovcu, Karlovac, Trg hrvatskih branitelja 1/II, soba broj 205,  neće se održati.


Obrazloženje


Rješenjem poslovni broj gornji od 18. ožujka 2019. sud je pokrenuo prethodni postupak radi utvrđivanja pretpostavki za otvaranje stečajnog postupka nad dužnikom MN TEHNOGRAD d.o.o., Zagreb, Drinska 25, OIB: 79695708977.

Zaključkom od 26. srpnja 2019. određeno je ročište radi utvrđivanja uvjeta za otvaranje stečajnog postupka za 12. rujna 2019. u 10,50 sati.

FINA je podneskom zaprimljenim kod ovog suda 14. kolovoza 2019. obavijestila sud da je izvršila uvid u Očevidnik redoslijeda osnova za plaćanje za dužnika MN TEHNOGRAD d.o.o., Zagreb, Drinska 25, OIB: 79695708977, te utvrdila da na dan pisanja očitovanja, 9. kolovoza  2019. za dužnika nema evidentiranih neizvršenih osnova za plaćanje.

Prema odredbi čl. 128. st. 9. Stečajnog zakona ("Narodne novine" broj 71/15, 104/17, dalje: SZ), ako dužnik do završetka prethodnog postupka postane sposoban za plaćanje, sud će postupak obustaviti. 









Kako iz dostavljenog podneska FINA-e nedvojbeno proizlazi da je dužnik prije završetka prethodnog postupka postao sposoban za plaćanje, to je temeljem čl. 128. st. 9. SZ-a odlučeno kao u izreci.
	
U Karlovcu 21. kolovoza 2019.

SUDAC:
Vesna Fundurulić Perišin, v.r.

Za točnost otpravka-
ovlašteni službenik:
Draženka Prpić

POUKA O PRAVNOM LIJEKU: 
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 


Dna:
1. FINA
2. Dužnik 
3. Zakonski zastupnici dužnika
4. mrežna stranica e-oglasna ploča suda

